钦定古今图书集成/理学汇编/文学典/第202卷 > 《贾员外处见中书贾舍人巴陵诗集览之怀旧代书寄赠》独孤及
## 钦定古今图书集成/理学汇编/文学典/第202卷 > 《贾员外处见中书贾舍人巴陵诗集览之怀旧代书寄赠》独孤及

海岸望青琐，云长天漫漫；十年不一展，知有关山难！
适逢阮始平，立马问长安；取公“《咏怀》诗”，示我江海澜。
暂若窥武库，森然矛戟寒；眼明遗头风，心悦忘朝餐。
大驾今返正，熊罴扈鸣銮；公游凤凰沼，献可在笔端。
系越有长缨，封关祗一丸；矫然翔寥廓，仰望惭羽翰。
嘉会不我与，相思岁云殚。惟当袖隹句，持此青琅玕。